6079 





ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

4 ΑΥΓΟΥΣΤΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

570 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Δήμου Ζωγράφου με το χα¬ 

ΔΙΟΡΘΩΣΕΙΣ ΣΦΑΛΜΑΤΩΝ 

ΠΟΛΕΟΔΟΜΙΑ 

Α ΠΟΦΑΣ ΕΙΣ 

Αριθ. 20640/377 (1) 

Τροποποίηση του ρυμοτομικού σχεδίου Δήμου Ζωγράφου με το χαρα¬ 
κτηρισμό χώρου σχολείου στο Ο.Τ. 136 και καθορισμός όρων δόμη¬ 
σης. . 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις α) του Ν.Δ/τος της 17.7.1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 9 


και 29 και β) της παραγρ. 2 του άρθρου 4 του Ν. 622/1977 (ΦΕΚ 
171/Α). 

2. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 8, 9 και 10. 

3. Τις διατάξεις του Α.Ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμ. 1018/71 
Ν.. Δ/γμα (ΦΕΚ 220/Α) και με την παράγρ. 3 του άρθρου 34 του Ν. 
1577/85 (ΦΕΚ 210/Α). 

4. Τις διατάξεις του αριθμ. 183/86 Π.Δ/τος (ΦΕΚ 70/Α) και ειδι¬ 
κότερα το άρθρο 1 παρ. α. 

5. Την αριθμ. 20640/88 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομαρχίας Αθηνών της 2 Ιηζ'Συνε¬ 
δρίασης πράξη 7, στις 24.6.1988, 

6. Την απόφαση Γ4δ/15883/ΐ903/8.2.87 του Υπουργού Προε¬ 
δρίας της Κυβέρνησης και του Αναπληρωτή Υπουργού ΠΕ.ΧΩ.Δ.Ε. 
(ΦΕΚ 142/Β/15.2.88), αποφασίζουμε: 

1) Την τροποποίησή του ρυμοτομικού σχεδίου του Δήμου Ζωγράφου 
με το χαρακτηρισμό της οικοπεδικής έκτασης στη συμβολή των δρόμων 
Ηρώων Πολυτεχνείου, Ευνομίας και Κουσίδου στο Ο.Τ. 136 ως χώρου 
για την ανέγερση του 2ου Δημοτικού Σχολείου όπως φαίνεται στο διά¬ 
γραμμα 1:500 που συνοδεύει την απόφαση αυτή, με τα στοιχεία 
ΑΒΓΔΑ. 

2) Ακριβές αντίγραφο του παραπάνω διαγράμματος θεωρημένο θα 
αναρτηθεί για 20 ημέρες από τη δημοσίευση της απόφασης στην Εφη¬ 
μερίδα της Κυβερνήσεως στο Γραφείο Τροποποιήσεων της Δ/νσης Πο¬ 
λεοδομίας Αθηνών Μενάνδρου 6, για να λάβουν γνώση οι ενδιαφερόμε¬ 
νοι. 

3) Για το σχολείο θα ισχύουν οι παρακάτω όροι δόμησης. 

Κάλυψη 40%. 

Σ.Δ. 1,2. 

Τψος 11.00 μ. όροφοι 3. 

Κατά τα λοιπά ισχύει ο ΓΟΚ/85. 

4) Η ισχύς της παρούσας απόφασης αρχίζει από τή δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Ιουλίου 1988 
Ο Νομάρχης 
Θ. ΒΓΕΝΟΠΟΥΛΟΣ 

- 4 - 

Αριθ. Χ.7323 (2) 

Τροποποίηση του ρυμοτομικού σχεδίου πόλης Πατρών. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις δ/ξεις του Ν.Δ. της 17ης Ιουλίου 1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 

70 . . “ 

2. Τις δ/ξεις του Α.Ν. 314/1968 (ΦΕΚ 47/Α) όπως τροποποιήθη- 

καν και συμπληρώθηκαν με το αρ. 1018/71 Ν.Δ. (ΦΕΚ 220/Α) και 
με την παρ. 3 του άρθρου 34 του Ν. 1577/85 {ΦΕΚ 210/Α). 

3. Τις δ/ξεις του αρ. 183/1986 Π.Δ/τος (ΦΕΚ 70/Α) και ειδικό¬ 
τερα το άρθρο 1 (παρ. 1). 

4. Τις αριθ. 667/1987 και 668/1987 γνωμοδοτήσεις του Δημοτι¬ 
κού Συμβουλίου Δήμου Πάτρας. 

5. Το αρ. 2 πρακτικό 14/1988 όπου η γνωμοδότηση του Συμβου¬ 
λίου Χωρ/ξίας, Ο'ΐκισμού και Περιβάλλοντος Νομού Αχαΐας. 

6. Τη X. 8448/84 απόφαση Νομάρχη που αναθέτει σε μας μερικές 
από τις αρμοδιότητες του. 

7. Το άρθρο 37 του Ν. 3200/55 «περί διοικητικής αποκεντρώ¬ 
σεως», αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου της πόλης Πά¬ 
τρας με του καθορισμό πεζοδρόμων, των πιο κάτω οδών και στα αντί¬ 
στοιχα οικοδ. τετράγωνα με σκοπό το γενικό καλό των πολιτών με την 
αποσυμφόρεση του κέντρου της πόλης από οχήματα: 

α) Οδός Αγ. Νικολάου από οδό Αγ. Ανδρέου μέχρι οδό Κορίνθου δια- 
κοπτομένης στη συμβολή με οδό Ρ. Φερραίου και οδό Μαιζώνος και στα 
αντίστοιχα οικοδ. τετρ. 501, 515, 516, 532, 533, 534 του εγκ. ρυμ. 
σχεδίου. 

β) Οδός Ερμού, από οδό Κορίνθου έως Ρ. Φερραίου διακοπτομένης 
από την οδό Μαιζώνος και στα αντίστοιχα οικοδ. τετρ. 501, 502, 514, 
515. 

γ) Του τμήματος της περιμετρικής της πλατείας Γεωργίου μπροστά 
από το Δημοτικό Θέατρο από οδό Κορίνθου έως οδό Μαιζώνος όπου το 
502 οικοδ. τετρ. 

δ) Της οδού Τριών Ναυάρχων από την οδό Κορίνθου έως Ψηλά Αλώ¬ 
νια, διακοπτομένης από τους κάθετους δρόμους Κανακάρη, Καραϊ- 
σκάκη και Αλ. Υψηλάντου όπου τα αντίστοιχα οικοδ. τετράγωνα 168, 
169, 170, 171, 185, 186, 187. 

ε) Των οδών Ραδινού, Βούρβαχη, Ασκληπιού και Παπαρηγοπού- 
λου. 

στ) Της οδού που είναι δυτικά και σε επαφή με την Πλ. Πυροσβε- 
στείου (Θρ. Κων/νου) μεταξύ των οικοδ. τετραγώνων 593α, 594, 
595. 

ζ) Της οδού Γεροκωστοπούλου από την οδό Καραϊσκάκη μέχρι και 
τις σκάλες Γιογκαράκη διακοπτομένης από την οδό Αλ. Υψηλάντου και 
μεταξύ των οικοδ. τετραγ. αντίστοιχα 484, 485 - 476, 473. 

Άρθρο 2 

Η παρούσα μαζί με τα τοπογραφικά διαγράμματα που συνοδεύουν 
την απόφαση να αναρτηθεί στον πίνακα των ανακοινώσεων του γρα¬ 
φείου απαλλοτριώσεως του τμήματος Πολεοδομίας και Π.Ε. Ν. Αχαΐας 
από 18.7.1988 έως 31.8.1988. 

Άρθρο 3 

Η ισχύς της παρούσας απόφασης αρχίζει από την ημέρα υπογραφής 
τη< · 

Η απόφαση ο'.υτή να δημοσιευθεί στην Εφημερίδα της Κυβερνή- 
σεως. 

Πάτρα, 13 Ιουλίου 1988 
Με εντολή Νομάρχη 
Ο Προϊστάμενος 

ΠΑΝΑΓΙΩΤΗΣ ΓΟΥΝΑΡΟΠΟΤΛΟΣ 

-ψ-- 

Αριθ. 2702 (3) 

Συμπληρωματική απόφαση για την κατηγοριοπαίηση οικισμών κάτω 
των 2.000 κατοίκων Ν. Ηλείας. 


της Ε.Σ.Υ.Ε. 

5. Την αριθ. 8/86 γνωμοδότηση του ΣΥΜ.ΧΟΠ.Ν. ΗΛΕΙΑΣ. 

6. Τις γνωμοδοτήσεις των Κοινοτικών Συμβουλίων των υπόψη οικι¬ 
σμών. 

7. Το με αριθ. πρωτ. 17687/1236/23.4.87 Εγγρ. ΥΠΕΧΩΔΕ Δ/ 
ναη Γ1-Γ3, αποφασίζουμε: 

Κατατάσσουμε σε κατηγορίες τους παρακάτω οικισμούς ως εξής: 

α) ΕΝΔΙΑΦΕΡΟΝΤΕΣ (Β2): ΚΟΣΚΙΝΑΣ, ΠΟΡΟΣ (Δήμου Κρε- 
στένων). 

β) ΑΔΙΑΦΟΡΟΙ (Β3) που βρίσκονται σε ορεινές περιοχές: 

• ΤΣΙΠΙΑΝΑ, ΜΑΓΟΥΛΑ, ΚΑΤΣΟΜΑΛΙΑΡΕΪΚΑ, ΑΓ. ΤΡΙΑΔΑ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πύργος, 21 Ιουλίου 1988 
Η Νομάρχης 

ΑΛ. ΜΑΡΚΟΓΙΑΝΝΑΚΗ 


Αριθ. Οικ. 2701 (4) 

Καθορισμός ορίων και όρων δόμησης των οικισμών με πληθυσμό μέχρι 
2.000 κατοίκους του Ν. Ηλείας. 

Η ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις α) του Ν. 1032/80 περί συστάσεως ΥΧΟΠ. 

β) Του Π.Δ. 910/77 περί οργανισμού Υ.Δ.Ε. 

γ) Του Ν. 3200/55 περί Διοικητικής αποκεντρώσεως. 

δ) Του Ν.Δ. 532/70 περί συμπληρώσεως των διατάξεων περί Δ/κής 
αποκεντρώσεως. 

2. Την αριθ. πρωτ. 1406/87 αποφ. της Νομάρχου Ηλείας περί συ- 
γκροτήσεως του Συμβουλίου ΧΟΠ Ν. Ηλείας. 

3. Το Π.Δ. από 24.4.85 (ΦΕΚ 181Δ/3.5.85) όπως τροποποιήθηκε 
από το Π.Δ. της 14.2.87 (ΦΕΚ 133Δ/23.2.87). 

4. Τη σύμφωνη γνώμη του συμβουλίου ΧΟΠ που διατυπώθηκε στο 
αριθ. 8/88 πρακτικό. 

5. Τις μελέτες που έγιναν για τους οικισμούς: 

1) ΒΡΥΝΑ 2) ΚΑΣΤΡΟΥΓΚΕΝΑ (ΚΟΙΝ. ΔΡΑΓΩΓΙΟΥ) 3) ΗΡΑ¬ 
ΚΛΕΙΑ 4) ΚΩΣΤΟΜΕΡΑ (ΚΟΙΝ. ΚΑΛΙΔΩΝΑ) 5) ΣΤΑΜΑΤΕ- 
ΛΕΪΚΑ (ΚΟΙΝ. ΑΓ. ΗΛΙΑ ΠΥΡΓΟΥ) 6) ΤΡΙΑΝΤΑ (ΚΟΙΝ. ΚΡΥΟ- 
ΝΕΡΙΟΥ ΟΛΥΜΠΙΑΣ) 7) ΜΥΡΤΙΑ 8) ΛΕΒΕΝΤΟΧΩΡΙ 9) ΣΚΑΦΙ¬ 
ΔΙΑ 10) ΚΑΛΑΚΕΪΚΑ 11) ΣΚΟΥΡΟΧΩΡΙ12) ΚΩΜΗ (ΟΙΚ. ΒΑΡ- 
ΔΑΣ) 13) ΨΑΡΙΟΝ (ΟΙΚ. ΒΑΡΔΑΣ) 14) ΛΑΛΑ 15) ΚΟΥΜΑΝ1 16) 
ΒΥΤΙΝΕίΚΑ (ΠΥΡΓΟΥ) 17) ΓΡΑΝΙΤΣΕΪΚΑ 18) ΜΗΛΕΕΣ 19) 
ΦΟΛΟΗ 20) ΝΗΣΙΟΝ 21) ΑΓ. ΜΑΡΙΝΑ (ΟΙΚ. ΝΗΣΙΟΥ) 22) ΚΡΕ- 
ΜΥΔΙΟΝ (ΟΙΚ. ΝΗΣΙΟΥ) 23) Ν. ΜΑΝΩΛΑΔΑ 24) ΝΕΜΟΥΤΑ 25) 
ΝΕΡΑΙΔΑ 26) ΑΛΦΕΙΟΥΣΑ 27) ΡΑΧΕΣ 28) ΞΗΡΟΚΑΜΠΟΣ 29) 
ΑΜΠΑΡΙ (ΞΗΡ/ΜΠΟΥ) 30) ΚΟΛΥΡΙ 31) ΛΑΜΠΕΙΑ ΚΑΙ (ΣΥΝ/ 
ΜΟΙ) 32) ΒΑΣΙΛΑΚΙ 33) ΥΨΗΛΟΝ (ΒΑΣΙΛΑΚΙΟΥ) 34) ΜΙΡΑΚΑ 
35) ΑΝΕΜΟΧΩΡΙ 36) ΜΑΤΕΣΙΩΤΗ (Ν. ΚΑΛΥΒΑΚΙΑ) 37) ΧΕΛΙ¬ 
ΔΟΝΙ 38) ΝΕΟΧΩΡΙ (ΟΛΥΜΠΙΑΣ) 39) ΞΗΡΟΧΩΡΙ 40) ΝΕΟΧΩΡΙ 
(ΞΗΡΟΧΩΡΙΟΥ) 41) Ν. ΧΩΡΙΟ (ΚΟΙΝ. ΠΛΟΥΤΟΧΩΡΙΟΥ) 42) 
ΣΤΟΜΙΟ 43) ΠΑΛΑΙΟΧΩΡΙ (ΚΟΙΝ. ΧΡΥΣΟΧΩΡΙΟΥ) 44) ΠΡΑΣΙ- 
ΔΑΚΙ (ΝΕΟΣ & ΠΑΛΙΟΣ ΟΙΚΙΣΜΟΣ) 45) ΣΜΕΡΝΑ 46) ΛΕΠΡΕΟ 
47) ΣΚΟΥΠΑ (ΚΟΙΝ. ΛΕΠΡΕΟΥ & ΣΥΝ/ΣΜΟΙ) 48) ΛΑΝΤΖ0Ι 
49) ΑΓ. ΓΕΩΡΓΙΟΣ ΛΑΝΤΟΪΟΥ 50) ΑΛΜΥΡΙΚΙ ΛΑΝΤΖΟΪΟΥ 51) 
ΓΡΑΜΜΑΤΙΚΟΣ ΛΑΝΤΟΪΟΥ 52) Ν. ΦΙΓΑΛΕΙΑ 53) ΦΑΣΚΟΜΗ¬ 
ΛΙΑ (Ν. ΦΙΓΑΛΕΙΑΣ) 54) ΑΝΩ ΦΙΓΑΛΕΙΑ 55) ΘΟΛΟ ΤΑΞΙΑΡ¬ 
ΧΩΝ 56) ΓΙΑΝΝΙΤΣΟΧΩΡΙ 57) ΚΑΚΟΒΑΤΟΣ 58) ΜΑΝΩΛΑΔΑ 
59) ΜΕΓΑ ΠΕΥΚΟ (ΚΟΙΝ. ΜΑΝΩΛΑΔΑΣ) 60) ΚΑΡΒΟΥΝΕΪΚΑ 
(ΚΟΙΝ. ΜΑΝΩΛΑΔΑΣ) 61) ΜΠΡΙΝΙΑ (ΚΟΙΝ. ΜΑΝΩΛΑΔΑΣ) 62) 
ΣΑΜΑΡΕΪΚΑ (ΚΟΙΝ. ΜΑΝΩΛΑΔΑΣ) 63) ΠΟΡΟΣ (ΔΗΜΟΥ ΚΡΕ- 
ΣΤΕΝΩΝ) 64) ΜΠΙΣΧΙΝΟΚΑΜΠΟΣ (ΚΟΙΝ. ΣΧΙΝΩΝ) 65) ΜΑΚΙ- 
ΣΤΟ. 


Η ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης». 

.2, Το άρθρο 2 του από 24.4.85 Π.Δ. (ΦΕΚ 181Δ/3.5.85) όπως 
τροποποιήθηκε με το Π.Δ/γμα 14.2.87 (ΦΕΚ 133Δ/23.2.87). 

3. Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν την κατηγοριοποίηση των υπόψη οικισμών. 

4. Τα πληθυσμιακά στοιχεία της τελευταίας απογραφής του κράτους 


6) Την αριθ. οικ. 56/87 απόφαση της Νομάρχου Ηλείας για την κα- 
τηγοριοποίηση των οικισμών του Νομού Ηλείας. 

7) Τις αποφάσεις των Κοινοτικών Συμβουλίων για τους παραπάνω 
οικισμούς, αποφασίζουμε: 

Α. Όρους ΔΟΜΗΣΗΣ 

Α. α) Τους γενικούς του παραπάνω Π.Δ. 

Α. β) Τους ειδικούς όρους δόμησης για τους παραπάνω οικισμούς 
όπως φαίνεται στην καρτέλα που συνοδεύει την κάθε κατηγορία των οι¬ 
κισμών (αρ. 56/87 απόφαση Νομάρχου). 

Β. ΑΡΤΙΟΤΗΤΑ 

α) 2.000 , β) 1.500, γ) 700, δ) 1.000, ε) 1.500. 

αντίστοιχα: για τους αξιόλογους (Β1) ενδιαφέροντες (Β2) αδιάφο- 

ρους ορεινούς (Β31) Αδιάφορους πεδινούς (Β32) και αδιάφορους παρα¬ 
λιακούς όπως αναφέρονται και κατηγοριοποιούνται στην αριθ. πρωτ. 
56/87 απόφαση. 

Γ. Καθορίζουμε τα όρια στους οικισμούς όπως φαίνονται αυτά στα 
συνοδευτικά της παρούσας σχεδιαγράμματα σε κλίμακα 1:5.000 που 
αποτελούν αναπόσπαστο τμήμα της παρούσας απόφασης. 

Δ. α) Πριν από οπόιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων και η 
δημιουργία νέων κοινόχρηστων χώρων, σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.85 Π.Δ. 

β) Να εξασφαλίζεται οπωσδήποτε η συνέχεια των υφισταμένων εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ/γμα της 24.4.85 
(ΦΕΚ 181 Δ/3.5.85). 

Η παρούσα απόφαση με το σχεδιάγραμμα οριοθέτησης των οικισμών 
που τη συνοδεύει να δημοσιευθεί στην Εφημερίδα της Κυβερνήσεως. 

Πύργος, 21 Ιουλίου 1988 
Η Νομάρχης 

ΑΛΕΚΑ' ΜΑΡΚΟΓΙΑΝΝΑΚΗ 

--♦- 

Αριθ. 611 (5) 

Κατηγοριοποίηση, καθορισμός ορίων, όρων και περιορισμών δόμησης 

στους οικισμούς Θεριακήσι, Εισόδια Θεοτόκου, Κανέτα, Παλαιο- 

χώρι και Αγ. Κυριακή Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π.Δ/τος 24.4.85 ΦΕΚ 181 Δ' «περί τρόπου 
καθορισμού ορίων οικισμών της χώρας μέχρι 2.000 κατ., κατηγορίες 
αυτών και καθορισμού όρων και περιορισμών όρων δόμησης» και όπως 
τροποποιήθηκαν από το Π.Δ/γμα 14.2.87 ΦΕΚ 133 Δ’. 

2. Τις προτάσεις των ιδιωτών μελετητών μηχ/κών στους οποίους 
ανατέθηκε σχετική μελέτη στα πλαίσια του προγράμματος Ανοικτών 
Πόλεων που αφορούν την κατηγοριοποίηση και τον προσδιορισμό ορίων 
των οικισμών του θέματος. 

3. Τα δελτία ατχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών 
προδιαγραφών του Υπ.ΠΕ.ΧΩ.Δ.Ε. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Τις αριθμ. 38, 39, 40 και 41/86 αποφάσεις του Κοινοτικού Συμ¬ 
βουλίου Θεριακησίου αντίστοιχα. 

6. Τις γνωμοδοτήσεις του Δασαρχείου Ιωαννίνων για τις περιοχές 
που πρέπει να εξαιρεθούν των ορίων των οικισμών σαν δάση και δασικές 
εκτάσεις όπως διατυπώθηκαν με τα αριθμ. 9236/87 και 9147/87 έγ¬ 
γραφά του. 

7. Τη 15/75/16.6.88 γνωμοδότηση του Σ.ΧΟΠ του Νομού. 

8. Τις διατάξεις του Α.Ν. 314/68 και του άρθρου 9 του Ν.Δ/τος 
17.7.23 «περί αρμοδιότητας επιβολής όρων δόμησης κ.λπ.». 

9. Τη Γ4δ/15883/1903/8.2.88 απόφαση Υπ. ΠΕ.ΧΩ.Δ.Ε. για 
κατάργηση της δημοσίευσης διαγραμμάτων σε ΦΕΚ, αποφασίζουμε: 

1) Κατατάσσουμε τους οικισμούς του θέματος στις κατηγορίες: 

α) Θεριακήσι: ούτε περιαστικός κ.λπ. αδιάφορος, δυναμικός, συνεκτι¬ 
κός και μεσαίος. 

β) Εισόδια Θεοτόκου: ούτε περιαστικός, αδιάφορος, φθίνων, διά¬ 
σπαρτος και μικρός. 

γ) Κανέτα: ούτε περιαστικός κ.λπ. αδιάφορος, στάσιμος, διάσπαρτος 


και μικρός. 

δ) Παλαιοχώρι: ούτε περιαστικός κ.λπ. αδιάφορος, φθίνων, διάσπαρ¬ 
τος και μικρός. 

ε) Αγ. Κυριακή: ούτε περιαστικός κ.λπ. αδιάφορος, στάσιμος, διά¬ 
σπαρτος και μικρός. 

2) Καθορίζουμε τα όρια των οικισμών του θέματος όπως αυτά φαίνο¬ 
νται στα συνοδευτικά της παρούσας σχεδιάγραμμα σε κλίμακα περίπου 
1:5.000 που αποτελούν αναπόσπαστα μέρη της απόφασης αυτής και 
συντάχθηκαν βάσει στοιχείων χαρτών και επιτόπου ελέγχου. 

3) Καθορίζουμε τους ακόλουθους Γ ενικούς και ειδικούς όρους και πε¬ 
ριορισμούς δόμησης: 

Α. ΓΕΝΙΚΟΙ ΟΡΟΙ ΔΟΜΗΣΗΣ 

1) Εντός των ορίων των οικισμών ισχύουν οι γενικοί όροι δόμησης 
που προβλέπονται από τα προεδρικά διατάγματα 24.4.85 ΦΕΚ 181 Δ’ 
και 14.2.87 ΦΕΚ 133Δ’. 

α) Για τον οικισμό Θεριακησίου 

αρτιότητα γηπέδου 300 τ.μ. για τα γήπεδα που βρίσκονται στο συνε¬ 
κτικό τμήμα και 500 τ.μ. για τα γήπεδα που βρίσκονται πέραν από το 
συνεκτικό τμήμα και μέσα στα όρια του παραπάνου οικισμού. 

β) Για τα γήπεδα των υπολοίπων οικισμών: Εισόδια Θεοτόκου, Κα¬ 
νέτα, Παλαιοχώρι και Αγ. Κυριακή 500 τ.μ. μέχρι τα όρια των οικι¬ 
σμών. 

2) Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π.Δ/τος ΦΕΚ 181Δ'. 

3) Για τήν έκδοση οικ. άδειας απαιτείται η γνωμοδότηση του Δασαρ¬ 
χείου Ιωαννίνων για τυχόν δάση και δασικές εκτάσεις που εντάσσονται 
στα όρια του οικισμού εξακολουθούν να διέπονται από το δασικό καθε¬ 
στώς. 

Β. ΕΙΔΙΚΟΙ ΟΡΟΙ ΔΟΜΗΣΗΣ 

Για τους οικισμούς του θέματος καθορίζουμε τους ειδικούς όρους δό¬ 
μησης που αναγράφονται στην καρτέλα που συνοδεύει την παρούσα με 
τη διευκρίνιση ότι είναι υποχρεωτικοί οι όροι που αναφέρονται στην: 

α) Κάλυψη οικοδομής με στέγη από κεραμίδια ή πλάκες με μέγιστη 
κλίση 50% και μέγιστη προεξοχή 0,8 μ. 

και β) κάλυψη εξώστη ανοικτού καλυμμένου με τα ίδια υλικά της στέ¬ 
γης και μέγιστο μήκος τα 2/3 της όψης. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή το μελετητή. 

4) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμ. Πολ. και Πολ. Εφαρμ. ώστε να εξασφαλίζεται: 

α) Η συνέχεια των υπαρχόντων κοινόχρηστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π.Δ/τος 24.4.85 ΦΕΚ 181 Δ’ και του Π.Δ/τος 14.2.87 
ΦΕΚ 133 Δ’ και 

β) να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. Κατά τα λοιπά ισχύουν τα οριζό¬ 
μενα Π.Δ/τα της 24.4.85 ΦΕΚ 181Δ' και της 14.2.87 ΦΕΚ 133Δ’. 

5) Το σχεδιάγραμμα οριοθέτησης κλίμακας περίπου 1:5.000 που 
συνοδεύει την παρούσα απόφαση αναρτάται ταυτόχρονα με τη δημο¬ 
σίευση σε ΦΕΚ στον πίνακα ανακοινώσεων του Τμ. Πολ. και Πολ. 
Εφαρμ. Νομ. Ιωαννίνων. 

Η απόφαση αυτή με την καρτέλα ειδικών όρων δόμησης που τη συνο¬ 
δεύουν να δημοσιευθεί στην Εφημερίδα της Κυβερνήσεως. 

Ιωάννινα, 11 Ιουλίου 1988 
Ο Νομάρχης 
ΔΗΜ. ΟΙΚΟΝΟΜΟΥ 

Αριθ. οιχ. ΕΠΑ 935 (6) 

Τροποποίηση αποφάσεων του Νομάρχη Ιωαννίνων περί κατηγοριοποί- 
ησης, οριοθέτησης και επιβολής όρων δόμησης οικισμών επαρχίας 
Πωγωνίου. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του Π.Δ/τος 14.2.87 ΦΕΚ 133 Δ' με το οποίο τρο¬ 
ποποιούνται οι διατάξεις του ΤΙ.Δ/τος 24.4.85 «περί όρων δόμησης, 
οριοθετήσεων κ.λπ. οικισμών μέχρι 2.000 κατοίχους της χώρας». 

2. Το 251/28.3.88 έγγραφο του Πολεοδ. Γραφείου Κόνιτσας και το 
από 2.5.88 υπόμνημα του Νομαρχιακού Συμβούλου επαρχίας Μετσό¬ 
βου όπου αναφέρεται η επικλινής μορφή του δομημένου τμήματος των 
οικισμών της επαρχίας Πωγωνίου. 

3. ·Τη 14/3η/2.6.88 γνωμοδότηση του Συμ. ΧΟΠ του Νομού. 

4. Τις διατάξεις του Α.Ν. 314/68 και του άρθρου 9 του Ν. Δ/τος 
17.7.23 «περί αρμοδιότητας επιβολής όρων δόμησης κ.λπ.», αποφασί¬ 
ζουμε: 

1. Ορίζουμε μέγιστο ύψος κτιρίου 8,5 μ. για τους οικισμούς επαρχίας 
Πωγωνίου των οποίων τα όρια και, οι όροι δόμησης ορίστηκαν με τις 
παρακάτω αποφάσεις μας: 

Άγιος Κοσμάς με την 959/87, Λίμνη με την 308/88 
Αργυροχώρι με την 81/88, Μαυρόπουλο με την 378/87 
Βασιλικό με τη 1020/87, Ζάβροχο με την 378/87 
Βήσσανη με τη 1003/87 Χρυσόδουλη με την 378/87 
Δολό με την 629/86, Μερόπη με την 1173/87 
Δρυμάδες με τη 1173/87, Ξηρόβαλτο με τη 1004/87 
Κακόλακκος με την 959/87, Παλαιόπυργος με τη 1173/87 
Καστανή με τη 1003/87, Περιστέρι με την 959/87 
Κάτω Μερόπη με την 959/87, Ποντικάτες με τη 1173/87 
Κεράσοβο με την 81/88, Πωγωνιανή με τη 1042/87 
Κρυονέρι με τη 1004/87, Ρουψιά με την 959/87 
Κεφαλόβρυσο με την 911/87 

Κτίσματα με την 81/88, Στρατίνιστα με τη 1280/87 
Νεοχώρι με την 81/88, Φαράγγι με την 959/87 
Λάβδανη με την 959/87, Χαραυγή με την 306/88 
Βρίστοβο με την 959/87, Ωραιόκαστρο με τη 1004/87. 

Η απόφαση αυτή ισχύει με τη δημοσίευσή της στην Εφημερίδα της 
Κυβερνήσεως. Κατά τα λοιπά ισχύουν οι παραπάνω αποφάσεις μας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ιωάννινα, 22 Ιουλίου 1988 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 

Αριθ. 433995/303 (7) 

Τροποποίηση και αντικατάσταση του άρθρου 6 του Π.Δ. της πολ/κής 
μελέτης ένταξης περιοχής Μεσονησιού Δ. Αγίου Δημητρίου Ν. Πειραιά. 

0 ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Το Π.Δ. ένταξης στο σχέδιο της περιοχής Μεσονησιού Δ. Αγίου 
Δημητρίου ΦΕΚ 553/Δ/14.10.85. 

2. Το ΓΟΚ/85, Ν. 1577/85 και όπως τροποποιήθηκε. 

3. Το έγγραφο 70380/5334/87 της Δ/νσης Γ2 ΥΠΕΧΩΔΕ. 

4. Τη γνωμοδότηση του ΣΧΟΠ Νομαρχίας Πειραιά με αρ. πρακτ. 
24 της 24.6.88, αποφασίζουμε: 

Τροποποιούμε και αντικαθιστούμε το άρθρ. 6 του Π.Δ. της πολεοδο- 
μικής μελέτης ένταξης περιοχής Μεσονησιού Δ. Αγίου Δημητρίου ΦΕΚ 
553/Δ/14.10.85, ως εξής: 

«Άρθρο 6 

Α) Τα ελάχιστα όρια εμβαδού και διαστάσεων καθώς και οι. όροι και 
περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια πενήντα (250) τετρ. μέτρα. 

2. Κατά παρέκκλιση της προηγούμενης παραγράφου 1 θεωρώντας 
άρτια και οικοδομήσιμα τα οικόπεδα που κατά τις 7.7.1983 έχουν του¬ 
λάχιστον τα παρακάτω όρια αρτιότητας: 

Ελάχιστο πρόσωπο: οκτώ (8) μέτρα, 

Ελάχιστο εμβαδόν: εκατό δέκα (110) τετρ. μέτρα. 

3. Μέγιστο ποσοστό κάλυψης για όλα τα οικόπεδα κατά ΓΟΚ 1985. 

4. Επιπλέον των διατάξεων των προηγούμενων παραγρ. 1 και 2 τα- 


οικόπεδα θεωρούνται άρτια και οικοδομήσιμα εφόσον στο οικοδομήσιμο 
τμήμα τους εγγράφεται κάτοψη κτιρίου με ελάχιστη επιφάνεια πενήντα 
(50) τετρ. μέτρα και ελάχιστη διάσταση πέντε (5) μέτρα. 

5. Με την πράξη εφαρμογής επιτρέπεται να προκύπτουν ή να δη- 
μιουργούνται οικόπεδα με τα παραπάνω κατά παρέκκλιση όρια αρτιό¬ 
τητας. . 

6. Οικόπεδα που υπάγονται στο άρθρ. 25 του Ν. 1337/83 εξακο¬ 
λουθούν να θεωρούνται οικοδομήσιμα μετά την αφαίρεση της υποχρεω¬ 
τικά οφειλόμενης εισφοράς σε γη ή μετά τη μετακίνησή τους σε άλλη 
θέση, εφόσον έχουν τουλάχιστον 4,0 μέτρα πρόσωπο και εγγράψουν στο 
οικοδομήσιμο τμήμα τους, κάτοψη κτιρίου με ελάχιστη επιφάνεια 25,0 
τετρ. μέτρα και ελάχιστη πλευρά 4,0 μέτρα. 

7. Σε περίπτωση που το εμβαδόν κατά παρέκκλιση αρτίων και οικο¬ 
δομήσιμων οικοπέδων αυξηθεί ή μειωθεί με οποιαδήποτε δικαιοπραξία. 
Κατά την πράξη εφαρμογής τα προκύπτοντα οικόπεδα θεωρούνται άρ¬ 
τια και οικοδομήσιμα εφόσον έχουν τουλάχιστον τα κατά παρέκκλιση 
όρια αρτιότητας. 

8. Σε περίπτωση που το εμβαδόν του οικοπέδου που υπάγεται στο 
άρθρ. 25 του Ν. 1337/83 αυξηθεί με την πράξη εφαρμογής με οποια¬ 
δήποτε δικαιοπραξία το προκύπτον οικόπεδο θα θεωρείται οικοδομή¬ 
σιμο. 

9. Συντελεστής δόμησης 0,8. 

10. Κατά παρέκκλιση από την προηγούμενη παράγραφο ορίζεται συ¬ 
ντελεστής δόμησης ένα και είκοσι (1,20) για τα οικόπεδα που υπάρχουν 
στις 10.3.82 και έχουν εμβαδόν μικρότερο από 150 τετρ. μέτρα, αφού 
αφαιρεθεί το εμβαδόν της εισφοράς σε γη, εφόσον η συνολική επιφάνεια 
ορόφων δεν υπερβαίνει τα εκατόν είκοσι (120) τετρ. μέτρα. 

11. Μέγιστο ύψος των κτιρίων έντεκα (11) μέτρα. 

Β) Για τα οικόπεδα του εμπορικού κέντρου που χαρακτηρίζεται στο 
διάγραμμα με το στοιχείο Α τα οποία αναφέρονται στην παρ. 1 του 
άρθρ. 4 του παρόντος, τα ελάχιστα όρια εμβαδού και διαστάσεων και οι 
όροι και περιορισμοί δόμησης ορίζονται ως εξής: 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: διακόσια πενήντα (250) τετρ. μέτρα. 

2. Κατά παρέκκλιση της προηγούμενης παραγράφου 1 θεωρούνται 
άρτια και οικοδομήσιμα τα οικόπεδα που στις 7.7.1983 είχαν τουλάχι¬ 
στον τα παρακάτω όρια αρτιότητας: 

Ελάχιστο πρόσωπο: οκτώ (8) μέτρα. 

Ελάχιστο εμβαδό: εκατό (100) τετρ. μέτρα. 

3. Μέγιστο ποσοστό κάλυψης των οικοπέδων σύμφωνα με το ΓΟΚ/ 
1985. 

4. Συντελεστής δόμησης 0,8. 

5. Μέγιστο ύψος των κτιρίων έντεκα μέτρα. 

6. Η μορφή των κτιρίων του εμπορικού κέντρου καθώς και των κτι¬ 
ρίων, που έχουν πρόσωπο στο τμήμα του κεντρικού πεζοδρόμου μεταξύ 
των οδών Αγγελοκάστρου και Ερωφύλης ελέγχονται από την Επιτροπή 
Ενασκήσεως Αρχιτεκτονικού Ελέγχου. 

Γ) Οι όροι δόμησης των δημοτικών καταστημάτων αναψυχής που 
επιτρέπεται να ανεγερθούν μέσα στον κοινόχρηστο χώρο που χαρακτη¬ 
ρίζεται σπο διάγραμμα με στοιχεία Β καθορίζονται ως εξής: 

1. Μέγιστη καλυπτόμενη επιφάνεια μέχρι 800 τετρ. μέτρα. 

2. Μέγιστο ύψος κτιρίων τέσσερα (4) μέτρα. 

3. Η διάταξη και η μορφή των κτιρίων ελέγχονται από την Επιτροπή 
Ενασκήσεως Αρχιτεκτονικού Ελέγχου. 

Δ) Χώρος Σχολείων. 

1. Μέγιστο ποσοστό κάλυψης σαράντα τα εκατό (40%) της επιφά¬ 
νειας του χώρου. 

2. Συντελεστής δόμησης 0,8 

3. Μέγιστο ύψος των κτιρίων έντεκα (11) μέτρα. 

4. Τα κτίρια που ανεγείρονται στους παραπάνω χώρους πρέπει να 
απέχουν από τα πλάγια όρια του οικοπέδου τουλάχιστον πέντε (5) μέ¬ 
τρα. 

Ε) Χώρος Πολιτιστικού Κέντρου 

1. Μέγιστο ποσοστό κάλυψης της επιφάνειας του χώρου τριάντα τα 
εκατό (30%). 

2. Συντελεστής δόμησης 0,4 . 

« 3. Μέγιστο ύψος του κτιρίου έντεκα (11) μέτρα. 

ΣΤ) Δημοτικός χώρος στάθμευσης αυτοκινήτων 

1. Μέγιστο ποσοστό κάλυψης πενήντα τα εκατό (50%) της επιφά¬ 
νειας του χώρου. 

2. Συντελεστής δόμησης 0,8. 

3. Μέγιστο επιτρεπόμενο ύψος του κτιρίου οκτώ (8) μέτρα». 

Η απόφαση αυτή να δημοσιευθεί στην Εφημερίδα της Κυβερνή- 

εως. 

Πειραιάς, 19 Ιουλίου 1988 
Ο Νομάρχης 
Ε. ΚΟΝΤΟΜΑΡΗΣ 

- 4 - 

■ριθ. ΤΠ 6514 (8) 

ναγνώριση αποκλεισμένου οικοπέδου ως οικοδομήσιμου στον Πλατα- 
μώνα Ν. Πιερίαις. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης», 
ιπως συμπληρώθηκε με το Ν. Δ/γμα 532/70 «περί συμπληρώσεως 
:ων διατάξεων περί διοικητικής αποκέντρωσης». 

2. Το Π.Δ/γμα 183/86 (ΦΕΚ 70Α/5.6.86) έγκριση τροποποιή- 
ιεων και καθορισμός ορίων και περιορισμών δόμησης από τους Νομάρ- 
:««· 

3. Τις διατάξεις του Ν.Δ/τος 17.7.23 περί σχεδίων πόλεων, κωμών 
:.λπ. και ειδικά τα άρθρα'43,44 και 45 αυτού. 

4. Το άρθρο 23 του Ν, 1337/83. 

5. Το με αριθμό 18098/22.5.60 συμβόλαιο του συμβολαιογράφου 
Κατερίνης Κων/νου Διάκου, από το οποίο προκύπτει ότι το με στοιχεία 
Δ-Β-Γ-Δ-Α οικόπεδο του συνημμένου διαγράμματος υφίσταται προ της 
ί.12.65 χρονολογίας, που εγκρίθηκε το ρυμοτομικό σχέδιο Πλατα- 
αώνα καθώς καί οι όροι δόμησης αυτού. 

6. Τους όρους δόμησης που ισχύουν και τις υφιστάμενες συνθήκες 

φωτισμού και ηλιασμού της περιοχής του υπόψη οικοπέδου καθώς και 
των ομόρων ιδιοκτησιών. . 

7. Το από 6.7.88 πρακτικό συνεδρίασης του ΣΧΟΠ Ν. Πιερίας σΐο 
οποίο συμπεριλαμβάνεται η ομόφωνη γνώμη του συμβουλίου, αποφασί¬ 
ζουμε: 

Αναγνωρίζουμε ως οικοδομήσιμο το με στοιχεία Α-Β-Γ-Δ-Α οικόπεδο 
της Ελένης Παπαχατζή που βρίσκεται στον Πλαταμώνα και έχει απο¬ 
κλεισθεί από τους δρόμους του εγκεκριμένου ρυμοτομικού σχεδίου, 
όπως αυτό φαίνεται στο συνημμένο διάγραμμα που συνοδεύει την πα¬ 
ρούσα απόφαση και καθορίζουμε τους εξής όρους δόμησης: 

1. Μέγιστος συντελεστής δόμησης 0,6 

2. Ποσοστό κάλυψης 40% 

3. Το κτίριο θα τοποθετηθεί εσωτερικά της γραμμής ΕΖ η οποία ορί¬ 
ζεται ως εξής: 

Το σημείο Ε απέχει 2,50 μ. από το σημείο Γ και το σημείο Ζ 4,00 μ. 
από το σημείο Β, όπως φαίνεται στο σχέδιο. 

4. Μέγιστο ύψος κτιρίου 8.00 μ. 

Κατά τα λοιπά ισχύουν οι όροι δόμησης, που καθορίσθηκαν με το 
ισχύον διάταγμα ρυμοτομίας Πλαταμώνα και οι διατάξεις του ΓΟΚ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Το.διάγραμμα που συνοδεύει την απόφαση αυτή θα αναρτηθεί για 15 
ημέρες στα γραφεία του Τμήματος Πολεοδομίας Ν. Πιερίας. 

Κατερίνη, 19 Ιουλίου 1988 
Ο Νομάρχης 

ΛΗΜΗΤΡΗΣ ΒΑΣΙΛΕΙΑΔΗΣ 

Αριθ. Τ.Π. 399 (9) 

Τροποποίηση του σχεδίου της πόλεως Κουμπέ του Νομού Ρεθύμνης. 

Η ΝΟΜΑΡΧΗΣ ΡΕΘΤΜΝΗΣ 
Έχοντας υπόψη: 

1. Το από 26.8.86 Π.Δ/γμα (ΦΕΚ 912/Δ/2.10.86), που αφορά 
επέκταση του σχεδίου πόλης σε τμήμα των περιοχών Αγ. Νικολάου και 
Κουμπέ στο Ρέθυμνο. 

2. Την από 10.11.86 αίτηση του Εμμ. Λυραντωνάκη για τροποποί¬ 
ηση του σχεδίου πόλης. 

3. ' Την 389/89 απόφαση του Δημοτικού Συμβουλίου, που εγκρίνει 
την τροποποίηση. 

4. Τις από 11.3.87 και 16.7.87 εισηγήσεις της υπηρεσίας προς το 
ΣΧΟΠ Ν. Ρεθύμνης που εισηγούνται την τροποποίηση του σχεδίου χω¬ 
ρίς όμως καθορισμό οικοδομικής γραμμής από την απέναντι πλευρά του 
περιμετρικού δρόμου. 

5. Το 3ο/87 πρακτικό, αρ. θέματος Γτου Συμβουλίου ΧΟΠ Ν. Ρε¬ 
θύμνης, που γνωμοδοτεί κατά πλειοψηφία και κάνει δεκτή την τροπο¬ 
ποίηση σύμφωνα με την απόφαση του Δημοτικού Συμβουλίου. 


6. Το 1 /88 πρακτικό του ΣΧΟΠ αρ. θέματος 10 με το οποίο το Συμ¬ 
βούλιο κατά πλειοψηφία δέχεται την εισήγηση της υπηρεσίας, αποφασί¬ 
ζουμε: 

Εγκρίνουμε την τροποποίηση του σχεδίου πόλεως Κουμπέ, σύμφωνα 
με την τελευταία γνωμοδότηση του ΣΧΟΠ, όπως αυτή σημειώνεται στο 
συνημμένο σχέδιο, και συγκεκριμένα τη μετατόπιση των ρυμοτομικών 
και οικοδομικών γραμμών εκατέρωθεν του περιφερειακού δρόμου βό¬ 
ρεια της ιδιοκτησίας Λυραντωνάκη κατά 5 μ. βορειότερα και τη δη¬ 
μιουργία πρασιάς πλάτους 3 μ. με τη δημιουργία οικοδομικής γραμμής 
στο τελευταίο οικοδ. τετράγωνο. 

Μετά τη δημοσίευση της παρούσας στην Εφημερίδα της Κυβερνή- 
σεως ακριβή αντίγραφα των πρωτοτύπων διαγραμμάτων, που τη συνο¬ 
δεύουν θα αναρτηθούν σε εμφανές μέρος του Τ.Π: & Π.Ε. Ν. Ρεθύμνου 
επί 15 ημέρες. 

Αριθμός διαγράμματος 1 σε κλίμακα 1:1000. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρέθυμνο, 30 Ιουνίου 1988 
Η Νομάρχης 
ΒΑΣΙΛΙΚΗ ΜΟΣΙΑΛΟΥ 

Αριθ. ΤΠ. 4874 (10) 

Αναγνώριση της ιδιωτικής παρόδου Αθηνών - Χαλκομάτας - Μπου- 

μπουλ’ινας ότι υπάρχει πριν από το έτος 1923, στη Λαμία Ν. Φθιώ¬ 
τιδας και διόρθωση της αριθμ. ΤΠ. 1761/10.3.86 απόφασης του 

Νομάρχη Φθ/δας. 

Ο ΝΟΜΑΡΧΗΣ ΦΘΙΩΤΙΔΑΣ 

Σύμφωνα με: 

1. Τις διατάξεις: 

α) Της παρ. 4 του άρθρου 20 του από 17.7.1923 Ν. Δ/τος «περί 
σχεδίων πόλεων, κωμών και συνοικισμών του Κράτους και ανεγέρσεως 
αυτών». 

β) Του Ν. 3200/55 «περί Διοικητικής Αποκεντρώσεως», όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

γ) Του 712/70 Β.Δ. «περί καθορισμού των διατηρουμένων υπέρ του 
Υπουργού Δημοσίων Έργων αρμοδιοτήτων», που εκδόθηκε σ’ εκτέλεση 
του 532/70 Ν.Δ., όπως αυτά τροποποιήθηκαν και συμπληρώθηκαν με 
τα 677/71 και 198/72 Β. Δ/τα. 

2. Την από 20.6.88 αίτηση του Αλεξάνδρου Κοτσιμπού με την οποία 
ζητά την έκδοση αποφάσεως για την πάροδο Χαλκομάτας - Μπου- 
μπουλίνας που έχει σχηματισθεί πριν από το έτος 1923. 

3. Τη διόρθωση της αριθμ. 1761/10.3.88 απόφασης του Νομάρχη 
που χαρακτήρισε τους παραπάνω δρόμους ως προϋφιστάμενους του 
1923. 

4. Την αρ. 27/29.1.86 βεβαίωση του Δήμου, ότι η πάροδος αυτή 
προϋπήρχε του έτους 1923. 

5. Το από Ιουνίου 1988 τοπογραφικό διάγραμμα του Γεωργίου Πι- 
πέλια. 

6. Την 136/11.7.88 πράξη του Συμβουλίου Χ.Ο.Π., αποφασί¬ 
ζουμε: 

Αναγνωρίζουμε ότι η πάροδος Χαλκομάτας - Μπουμπουλίνας που 
έχει σχηματισθεί με ιδιωτική πρωτοβουλία, προϋπήρχε του από 
17.7.1923 Ν. Δ/τος μετά την ισχύ του οποίου δεν έγινε καμιά αύξηση 
του αρχικού κοινόχρηστου χώρου. 

Η ανωτέρω πάροδος βρίσκεται μέσα στο εγκεκριμένο σχέδιο Λαμίας 
και περικλείεται από τις οδούς Αθηνών - Μπουμπουλίνας - Χαλκομά¬ 
τας όπως φαίνεται στο από Ιουνίου 1988 τοπογραφικό διάγραμμα του 
Γεωργίου Πιπέλια, το οποίο έχει θεωρηθεί από το Δ/ντή Τεχνικών 
Υπηρεσιών της Νομαρχίας, 

Η απόφαση αυτή να δημοσιευθεί στην Εφημερίδα της Κυβερνή- 
σεως-, ' 


Λαμία, 15 Ιουλίου 1988 
Ο Νομάρχης 
ΘΑΝ. ΦΡΑΓΚΙΑΔΑΚΗΣ 

Αριθ, ΤΠ. 4875 (11) 

Τροποποίηση του ρυμοτομικού σχεδίου Κοινότητας Σταυρού για τον 

καθορισμό χώρου εκκλησίας και Πνευματικού Κέντρου, Ν. Φθιώτι¬ 
δας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του από 17.7.23 Ν.Δ. «περί σχεδίων πόλεων» όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 1 των παρ. 1 και 2 του Ν.Δ. 532/70 
«περί συμπληρώσεως των διατάξεων περί Διοικητικής αποκεντρώ- 
σεως». 

3. Τις διατάξεις του Ν.Δ. 1018/1971 «περί τροποποιήσεως του 
Α.Ν. 314/68 περί παροχής στον Υπουργό Β. Ελλάδος και τους Νομάρ- 
χας αρμοδιότητες επί θεμάτων εγκρίσεων, επεκτάσεων ή τροποποιή¬ 
σεων σχεδίων πόλεων και κωμών». 

4. Το άρθρο 33 παρ. 2 του Ν. 1337/83 και το Π.Δ. 443 της 2/ 
17.11.83 (ΦΕΚ 165Α). 

5. Τις διατάξεις των άρθρων 18 έως 22 του 11 κεφαλαίου του από 
3.4.29 Δ/τος περί Γενικού Οικοδομικού Κανονισμού του Κράτους». 

6. Τις διατάξεις του 8/9.6.73 Ν.Δ. και 1577/1985 Νόμου (ΦΕΚ 
210/18.12.85 Α') «περί Γενικού Οικοδομικού Κανονισμού». 

7. Την αριθμ. 36/6.6.88 απόφαση του Κοινοτικού Συμβουλίου της 
Κοινότητας Σταυρού. 

8. Την αριθμ. ΤΠ 4269/28.6.88 εισήγηση του ΤΠ και ΠΕ Ν. Φθι¬ 
ώτιδας. 

9. Την αριθμ. 137/11.7.88 (θέμα 8ο) σύμφωνη γνωμοδότηση του 
Συμβουλίου ΧΟΠ Ν. Φθιώτιδας. 

10. Το Ν. 1512/11.1.85 (ΦΕΚ 4Α711.1.85). 

11. Το αριθ. 183/86 Π.Δ. (ΦΕΚ 70Α'/5.6.86), αποφασίζουμε: 

Εγκρίνουμε την τροποποίηση του ρυμοτομικού σχεδίου της Κοινότητας 

Σταυρού (οικισμός Βράχα’ς) που να καθορίζει σαφώς τόσο το χώρο της 
εκκλησίας όσο και το χώρο του Πνευματικού Κέντρου μέσα στο οικοδο¬ 
μικό τετράγωνο και επιβάλλεται συγχρόνως και πρασιά (ως το διά¬ 
γραμμα). 

Το διάγραμμα σε κλίμακα 1:500 θα αναρτηθεί στον πίνακα ανακοι¬ 
νώσεων του τμήματος Πολεοδομίας και Πολεοδομικών Εφαρμογών επί 
ένα δεκαπενθήμερο. Η απόφαση αυτή ισχύει από την ημερομηνία που 
θα δημοσιευθεί στην Εφημερίδα της Κυβερνήσεως. 

Λαμία, 20 Ιουλίου 1988 
Ο Νομάρχης 

ΘΑΝΑΣΗΣ ΦΡΑΓΚΙΑΔΑΚΗΣ 


Αριθ. 105 (12) 

Τροποποίηση εγκεκριμένου σχεδίου πόλεως με τη δημιουργία πεζοδρό¬ 
μου στο 478 Ο.Τ. περιοχής Πατουλιάς Ν. Τρικάλων. 

ΤΟ Δ.Σ. ΤΟΥ ΔΗΜΟΥ ΤΡΙΚΚΑΙΩΝ 
Έχοντας υπόψη: 

1. Το από 30.5.1985 Π.Δ. (ΦΕΚ 278/Δ/31.5.1985) με το οποίο 
εγκρίθηκε η πολεοδομική μελέτη περιοχής ΓΙατουλιάς του Δήμου Τρικ- 
καίων. 

2. Τη γνωμοδότηση του Συμβουλίου Χ.Ο.Π. του Νομού Τρικάλων 
που διατυπώθηκε με το αριθ. 228/29.10.1987 πρακτικό συνεδρίασής 
του. 

3. Το από 27.7.1987 Π.Δ. (ΦΕΚ 749/Δ/10.8.1987) περί μεταβί¬ 
βασης αρμοδιοτήτων τροποποιήσεων σχεδίου πόλης και πολεοδομικών 
εφαρμογών στο Δήμο Τρικκαίων. 

4. Τη με αριθμό 14426/20.7.88 επικύρωση της απόφασης του 
Δ.Σ. από το Νομάρχη Τρικάλων, αποφασίζει: 

Εγκρίνει την τροποποίηση του ρυμοτομικού σχεδίου στην περιοχή 
Στρατώνες - Πατουλιάς Τρικάλων με τη δημιουργία πεζοδρόμου πλά¬ 
τους 5.00 μ. στο Ο.Τ. 30 της ρυμοτομικής μελέτης που συμπίπτει με το 
Ο.Τ. 478 της υπό μελέτης πράξης εφαρμογής όπως φαίνεται στο από 
8.10.87 τοπογραφικό διάγραμμα κλ. 1:1.000 (σχέδιο Β) που συνέταξε 
ο αρχιτέκτονας μηχανικός του Δήμου Θανάσης Κουκούσης. 

Βεβαιώνει ότι μετά τη δημοσίευση της παρούσας απόφασης στην 
Εφημερίδα της Κυβερνήσεως ακριβές αντίγραφο του πρωτοτύπου δια¬ 
γράμματος θα αναρτηθεί στο Δημαρχιακό κατάστημα για δεκαπέντε 
(15) μέρες. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Τρίκαλα, 28 Ιουλίου 1988 
Ο Δήμαρχος 
ΘΑΝΑΣΗΣ ΤΡΙΓΩΝΗΣ 

-♦-■' 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(13) 

Στην Τ.Π. 6797/20.1.1988 απόφαση του Νομάρχη Πιερίας που 
δημοσιεύθηκε στο ΦΕΚ 100/Δ/9.2.88 και αφορά αναθεώρηση του ρυ¬ 
μοτομικού σχεδίου οικισμού Ανδρομάχης Ν. Πιερίας, επιφέρεται η εξής 
διόρθωση σφάλματος: Αντικαθίσταται το εσφαλμένο δημοσιευθέν στο 
ανωτέρω ΦΕΚ διάγραμμα με άλλο σωστό διάγραμμα. 

(Από τη Νομαρχία Πιερίας) 


























